Diari Oficial de la Generalitat Valenciana


Sumari del DOGV 5755, del 05-05-2008 (2008/5279)

Resolució de 23 d'abril de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions Línia elèctrica a 132 kV, doble circuit, entre la ST Alzira i la ST Benicull, en els termes municipals d'Alzira, Algemesí, Polinyà de Xúquer i Benicull de Xúquer. Expedient Atline/2006/301/46; Juexpr. 2008/3.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5755

Data del DOGV
:   05-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/5279


Data del document
:   23-04-2008

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

 Descriptors 

:   * Alzira
    * Polinyà de Xúquer
    * Algemesí
    * Benicull de Xúquer
    * administració regional
    * expropiació

Resolució de 23 d'abril de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions Línia elèctrica a 132 kV, doble circuit, entre la ST Alzira i la ST Benicull, en els termes municipals d'Alzira, Algemesí, Polinyà de Xúquer i Benicull de Xúquer. Expedient Atline/2006/301/46; Juexpr. 2008/3. [2008/5279]  
Per Resolució de la Direcció General d'Energia, de 15 de febrer de 2008, s'ha autoritzat, declarat la utilitat pública i aprovat l'execució de les instal·lacions corresponents al projecte Línia elèctrica a 132 kV, doble circuit, entre la ST Alzira i la ST Benicull, als termes municipals d'Alzira, Algemesí, Polinyà de Xúquer i Benicull de Xúquer, amb la corresponent informació pública prèvia. La declaració d'utilitat pública, d'acord amb el que disposa l'article 54 de la Llei 54/1997, de 27 de novembre, del Sector Elèctric, i l'article 149 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, comporta implícitament la necessitat d'ocupació dels béns i drets afectats i implica la urgent ocupació d'estos, i els és d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això, el conseller d'Infraestructures i Transport, en compliment del que disposa l'esmentat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en els ajuntaments on es troben les finques afectades, segons el calendari establit en l'annex d'esta resolució, com a punt de reunió per a dur a terme, de conformitat amb el procediment que establix el precitat article, l'alçament de les actes prèvies a l'ocupació i, si calguera, el de les d'ocupació definitiva.  
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per persona degudament autoritzada i hauran d'aportar els documents que n'acrediten la titularitat i l'últim rebut de la contribució. Es poden fer acompanyar dels seus perits i un notari, si ho estimen oportú, amb les despeses a càrrec seu.  
L'alçament d'actes tindrà lloc els pròxims dies 9, 10, 11 i 12 de juny de 2008, en les dependències de l'Ajuntament d'Alzira a partir de les 9.30 hores; el dia 13 de juny de 2008, en les de l'Ajuntament de Polinyà de Xúquer, a partir de les 9.30 hores, i en les de l'Ajuntament de Benicull de Xúquer a partir de les 13.00 hores, i el dia 16 de juny, en les de l'Ajuntament d'Algemesí a partir de les 9.30 hores.  
L'orde d'alçament d'actes es comunicarà a cada interessat per mitjà de l'oportuna cèdula de citació. La relació de titulars convocats es trobarà exposada en el tauler d'edictes dels ajuntaments indicats i al final d'este anunci.  
Cal comunicar que esta publicació es realitza, igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells als quals, intentada la notificació, no s'haguera pogut realitzar.   
En l'expedient d'expropiació, Iberdrola Distribución Eléctrica, SAU, assumirà la condició de beneficiària.  
València, 23 d'abril de 2008.- El conseller d'Infraestructures i Transport: Mario Flores Lanuza.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
